Salvo D'Acquisto

Salvo D'Acquisto (Napule, 17 'e ottovre 1920 - Torre di Palidoro, Romma, 23 'e settembre 1943) fuje 'nu sottufficiale 'e l'Arma de' Carabiniere, medagliato cua Medaglia d'Oro al Valor Militare a' memoria, pe' causa d'eroismo particulare.

Salvo D'Aquisto s'arruolaje ch'era ancora quase guaglione, dinte Carabiniere comme vuluntario, 'o 1939; partette 'n'ata vota vuluntario l'anno doppo pa Libia, a poche mise 'a l'inizio da siconda uerra munniale. Doppo ca rummanette ferito a 'na coscia, restaie cuo reparto sujo dinta zona do cumbattimente fino a quanno nun le venette 'a freva da malaria e avetta pe' forza turnà in Italia 'o 1942 pe' frequentà 'a scola de'sottufficiali. 'A llà ascette cuo grado 'e vice-brigadiere e fuje destinato a' stazione 'e Torre in Pietra, 'nu paisiello 'e campagna 'ncoppa via Aurelia, a quacche decina 'e chilometri 'a Romma.

Doppo l'8 'e settembre 1943, 'nu reparto 'e truppe tedesche s'era accasermato vicino a cierti vecchie pustazione ca già erano state usate tiempo primma da Guardia 'e Finanza, dinte 'a zona attuorno 'a lucalità 'e Torre di Palidoro, ca faceva parte da giurisdizione territuriale da stazione 'e Torrimpietra. Ccà 'o 22 'e settembre cierti surdate tedesche, ca stevano facenno 'nu cuntrollo a cierti ccasce 'e munizione (ca forze erano state abbandunate da 'e finanziere), fujeno 'nvestite 'a l'esplusione 'e 'na bomba a mano, prubabilmente ('e testimunianze songo sulo, pirciò poche creribbele, 'e mana tedesca) pecchè nunn erano state buone a maniggià 'e bomme. Uno de' surdate murette e ate rummanetteno ferute.

'O 1983 fuje araputa da l'Ordinariato Militare 'na causa 'e canunizzazione do sottufficiale.

'E libbre ca parlano d'isso
 "AbBeCeDario del carabiniere" - Dizzionario storico essenziale pa canuscenza 'e ll'Arma. Curato 'a Paolo Di Paolo, cu 'a cullabburazzione 'e Aldo Raciti (stampato da 'o Cumanno Generale 'e ll'Arma de' Carabbiniere)
 "Nei Secoli Fedele" di Mauro Pucciarelli

Categoria:Carabiniere taliane
Categurìa:Biografie